ŠOLSKA PREHRANA 
[bookmark: _GoBack]Ponudnik šolske prehrane je SOVITA, d.o.o.. Na voljo je spletno naročanje menijev in odjava prijavljene malice preko eAsistenta.

1. PRIJAVA NA ŠOLSKO PREHRANO

Vsi, ki želijo malicati v šoli, morajo oddati Prijavnico na šolsko prehrano. Cena posameznega obroka znaša 3,60 EUR. Subvencionirana prehrana Upravičeni do subvencije za malico so tisti dijaki, ki se redno izobražujejo, so prijavljeni na malico in jim je po zakonu, ki ureja uveljavljanje pravic iz javnih sredstev, priznana pravica do otroškega dodatka ali državne štipendije. Subvencija za malico pripada dijakom, pri katerih povprečni mesečni dohodek na osebo, ugotovljen v odločbi o otroškem dodatku, znaša: - do 42 % neto povprečne plače v RS – 100 % subvencija za malico (3,60 EUR); malica za dijaka je brezplačna. - nad 42 do 53 % neto povprečne plače v RS – 70 % subvencija za malico (2,52 EUR); za malico dijak plača 1,08 EUR na dan. - nad 53 do 64 % neto povprečne place v RS – 40 % subvencija za malico (1,44 EUR); za malico dijak plača 2,16 EUR na dan. Podatke o upravičenosti do subvencije bo šola dobila preko vpogleda v Centralno evidenco udeležencev vzgoje in izobraževanja.

 2. NAROČANJE NA MALICO 
2.2 Na posamezen obrok se naročajo preko osnovnega paketa eAsistenta. 
2.3 Na malico se je potrebno naročiti oziroma si izbrati meni najkasneje do 9.00 za prihodnji dan. Po tej uri se prijave samodejno zaklenejo in na željeni meni oziroma obrok ne bodo prijavljeni. Pri omejitvi prijave in izbiri menija se upoštevajo samo dnevi od ponedeljka do petka. 
2.4 Na razpolago so 4 meniji (topli in hladni obroki).

3. PREVZEM OBROKA 

Naročen obrok prevzamejo s kartico v razdelilni kuhinji šole. Če obroka ne prevzamejo, se jim zaračuna polna cena malice (velja tudi za dijake s subvencijo!). 

 4. ODJAVA OBROKA

V kolikor dijaki ugotovijo, da malice iz kakršnih koli razlogov ne bodo prevzeli, je potrebno narediti odjavo obroka preko eAsistenta. Kot pravočasno odjavljen obrok se šteje tisti, ki je odjavljen do 9.00 za prihodnji dan. Primer: če ste se naročili za torek in ugotovite, da vas ne bo v šolo ali da ne boste šli na malico, se morate odjaviti najkasneje v ponedeljek do 9.00. Odjave po tej uri vam zaradi načina organizacije šolske prehrane žal, ne bomo mogli priznati. Prepozno odpovedani obroki ali obroki, ki niso odjavljeni, in obroki, ki niso bili prevzeti, se NE subvencionirajo in jih morate dijaki oziroma starši plačati v celoti (3,60 EUR). V tem primeru se vam bo ZARAČUNALA POLNA CENA MALICE. Položnice se vam bodo izstavljale enkrat mesečno.
Za dijake s subvencijo: V izjemnih primerih zaradi bolezni in drugih izrednih okoliščin pripada dijaku subvencija za prvi dan odsotnosti, če se je odjavil od malice šele na dan odsotnosti od pouka do 9. ure zjutraj (Nepravočasna odjava, velja za dijake, ki imajo priznano subvencijo). Odsotnost zaradi bolezni morate nujno sporočiti razredniku ali na elektronsko pošto lidija.paradiz@guest.arnes.si med 8. in 9. uro zjutraj na dan odsotnosti. V nasprotnem primeru se vam zaračuna polna cena malice.

5. ODJAVA ŠOLSKE PREHRANE 
V primeru, da dijaki ne želijo več prejemati šolske malice, oddajo odstopno izjavo staršev v tajništvo šole.

Pripravila: Lidija Paradiž, koordinatorka šolske prehrane
